清朝時間江西嗰行政規劃

清朝時間江西嗰行政規劃係話清朝到江西設置嗰行政規劃。

行政規劃
十三府一州
清朝嗰頭下子，江西接得承繼「明朝十三府」嗰行政建制。等到1754年6月3號，寧都拕升級做直隸州，𠵹江西嗰最高行政劃分就變做「十三府一州」嗰框架，佢俚分頭係南昌府、瑞州府、南康府、饒州府、九江府、吉安府、撫州府、建昌府、袁州府、臨江府、廣信府、南安府、贛州府同到寧都州。

『南昌府』

南昌府係清朝時間江西嗰首治所在。佢下頭管到七隻縣，佢俚係南昌、新建、豐城、進賢、奉新、靖安、武寧、義寧州。《康熙會典》，卷十八雍正版《江西通志》，卷二

1730年1月23號，新建縣管得嗰吳城鎮拕劃到南康府管到嗰星子。《世宗實錄》，卷八十九1765年吳城又拕劃還新建。《嘉慶重修一統志》，卷三〇九 

1801年5月5號，寧州因故拕改名做義寧州。《仁宗實錄》，卷八十一 

1910年11月18號，瑞州府管得嗰銅鼓廳拕劃到南昌府。《宣統二年十月十七日硃批民政部吏部會奏摺》-《清代地理沿革表》，頁七十七，趙泉澄

『瑞州府』

瑞州府下頭管到三隻縣，佢俚係高安、上高、新昌。《讀史方輿紀要》，卷八十四 

1907年1月27號，到銅鼓營地設置銅鼓廳，拕劃到瑞州府。《光緒三十二年十二月十四日硃批吳士鎰奏摺》1910年11月18號，銅鼓廳拕劃到南昌府。

『南康府』

南康府下頭管到四隻縣，佢俚係星子、都昌、建昌、安義。雍正版《江西通志》，卷三

1730年1月23號，南昌府嗰吳城鎮拕劃到星子。1765年，又拕劃還南昌府嗰新建。《嘉慶重修一統志》，卷三〇九

『饒州府』

饒州府下頭管到七隻縣，佢俚係鄱陽、餘干、安仁、萬年、樂平、德興、浮梁。

『九江府』

九江府下頭管到五隻縣，佢俚係德化、瑞昌、德安、湖口、彭澤。

1768年9月24號，湖北嗰蘄州管得小江口地拕劃到德化。《高宗實錄》，卷八一六

『吉安府』

吉安府下頭管到九隻縣，佢俚係廬陵、吉水、永豐、泰和、萬安、龍泉、永新、永寧、安福。

1743年12月9號，到蓮花橋地設置蓮花廳，拕劃到吉安府。《乾隆八年十二月二十四日硃批張廷玉題奏》

『撫州府』

撫州府下頭管到六隻縣，佢俚係臨川、東鄉、金溪、崇仁、宜黃、樂安。

『建昌府』

建昌府下頭管到五隻縣，佢俚係南城、瀘溪、南豐、廣昌、新城。

『袁州府』

袁州府下頭管到四隻縣，佢俚係宜春、分宜、萬載、萍鄉。

『臨江府』

臨江府下頭管到四隻縣，佢俚係清江、新淦、峽江、新喻。

『廣信府』

廣信府下頭管到七隻縣，佢俚係上饒、廣豐、玉山、鉛山、興安、弋陽、貴溪。《讀史方輿紀要》，卷八十

1731年4月22號，永豐拕改做廣豐。《世宗實錄》，卷一〇四

『南安府』

南安府下頭管到四隻縣，佢俚係大庾、崇義、南康、上猶。《讀史方輿紀要》，卷八十八

『贛州府』

贛州府起頭管到十二隻縣，佢俚係贛、雩都、信豐、興國、會昌、安遠、龍南、定南、長寧、寧都、瑞金、石城。

1754年6月3號。寧都拕升做寧都直隸州，瑞金、石城兩隻縣一下劃到寧都州管。《乾隆十九年閏四月十三日硃批傅恆題奏》

1773年8月23號，定南拕升做定南廳。《高宗實錄》，卷九三八

1903年7月14號，設置虔南廳，拕劃到贛州府，龍南嗰大龍鎮等三隻堡、信豐嗰揚溪等四隻堡一下劃到佢管。《德宗實錄》，卷五一七

『寧都州』

寧都起頭係贛州府嗰一隻縣。

1754年6月3號。寧都拕升做寧都直隸州，瑞金、石城兩隻縣一下劃到寧都州管。

五衛十二所
清朝嗰時間，江西擱擱攏攏設置五隻衛、十二隻所《讀史方輿紀要》，卷八十四～八十八光緒版《江西通志》 ，卷十七：
南昌衛
南昌左衛
九江衛
袁州衛
贛州衛
饒州所
廣信所
鉛山所
建昌所
撫州所
吉安所
安福所
永新所
龍泉所
信豐所
會昌所
南安所

1655年，龍泉、信豐、會昌、南安四隻所拕併進贛州衛。《雍正會典》，卷一一六

1669年，南昌左衛拕併進南昌衛。

1765年，建昌所拕併進永新所，永新所改叫永建所。

1819年，贛州衛拕改做贛州所。光緒版《江西通志》，卷八十五

1902年，南昌、九江、袁州三隻衛，贛州、饒州、廣信、鉛山、撫州、吉安、安福、永建八隻所一下拕裁撤。《光緒二十八年正月十七日內閣上諭》

四道
『南撫建道』

1731年5月，「南撫建道」（或叫「督糧道」）管到南昌、撫州、建昌三隻府嗰事務。道治拕設到南昌府。雍正版《江西通志》，卷四十八

『瑞袁臨道』

1731年5月，「驛鹽道」管到袁州、瑞州、臨江三隻府嗰事務。道治拕設到南昌府。

1907年1月27號，道治拕改到袁州府嗰萍鄉，末後道名拕改做「瑞袁臨道」。

『廣饒九南道』

1670年，「饒南九道」管到饒州、南康、九江三隻府嗰事務。道治拕設到饒州府。雍正版《江西通志》，卷二十

1731年5月，廣信府拕劃進， 𠵹就改名做「廣饒九南道」。

1778年，道治拕設到九江府。光緒版《江西通志》，卷六十九

『吉南贛寧道』

1670年，「贛南道」管到贛州、南安兩隻府嗰事務。道治拕設到贛州府。

1731年5月，吉安府拕劃進， 𠵹就改名做「吉南贛道」。雍正版《江西通志》，卷四十

1754年6月3號，寧都直隸州拕劃進， 𠵹就接得改名做「吉南贛寧道」。

【1911年（清·宣統三年）七月嗰江西嗰職官名錄一覽】《東方雜誌》第八年第七號

文職
巡撫：馮汝騤
布政使：劉春霖
提學使：王同愈
提法使：張學華
高等審判廳廳丞：江峰青
高等檢察廳檢察長：袁勵忠
巡警道：張檢
勸業道：傅春官
鹽法道：慶寬
南瑞袁臨道：陸長佑
廣饒九南道：保恒
吉南贛寧道：趙臣冀
武職
九江鎮：李雲峰
南贛鎮：邱俊風

內文註腳

參考資料
《江西史稿》，許懷林，江西高校出版社 
《清代政區沿革綜表》，牛平漢，中國地圖出版社，1990年，ISBN 7503105305
《中國歷代行政區劃》，張明庚、張明聚，中國華僑出版社，1996年，ISBN 7801200764 

Category:江西嗰歷史行政規劃
Category:清朝時間江西嗰行政規劃